|  |
| --- |
| **Naziv akta: Program gradnje objekata i uređaja komunalne infrastrukture za 2024. godinu u Općini Tučepi** |
| **Razdoblje savjetovanja: od 15.11.2023. do 6.12.2023** |
| **Korisnik** | **Komentar** | **Datum** | **Status** | **Odgovor** |
| Edvard Visković: | Poštovani, U programu pod III., A.), 1. molim vas da uvrstite: -Popravak i uređenje nogostupa uz cestu D8 od adrese Kamena 17 do Kamena 52B. Nakon ukopavanja kabela u nogostup od nove trafostanice na Kamenima nije adekvatno popravljen. | 22.11.2023 10:11 | Primljeno na znanje | Budući se radi o pojasu državne ceste (Jadranska magistrala), s „Hrvatskim cestama“ će se dogovoriti izvođenje predmetnih radova (po potrebi i izrada projektno-tehničke dokumentacije).  |
| Edvard Visković: | Također vas molim da u programu pod III., A.), 1. uvrstite nastavak uređenja pješačkog puta od adrese Kamena 16 do adrese Kamena 17 koji je započet još 2017. Trenutno je put neosvijetljen, bužiri za električne instalacije za rasvjetu vire iz poda, nisu ugrađene sve šahte sa rešetkama za oborinske vode. Put nije popločan i izoliran prema planu pa u podrum kuće Kamena 16 prodire voda. | 22.11.2023 10:18 | Prihvaćen | Kako je navedeno i u primjedbi/prijedlogu, s predmetnim radovima započelo se još 2017. godine, no isti nisu završeni jer se tada već 'ušlo' u turističku sezonu. Spomenuti je pješački prolaz sadržan u Odluci o komunalnoj infrastrukturi Općine Tučepi i njenom pravnom statusu te ga je nužno urediti/rekonstruirati, jer se uvelike koristi tijekom turističke sezone.  |
| Edvard Visković: | Nakon izgradnje stambenih zgrada na Kamenima od groblja prema Podgori nije adekvatno riješen odvod oborinskih voda. Uslijed prosječne kiše poplavljena je magistrala D8, voda sa magistrale odlazi preko nogostupa pješačkim putem između kuća Kamena 17 i Kamena 28a, prelazi preko šetnice na plažu i odlazi u more, čime je pješacima onemogućen prolaz preko navedenih površina. Velika količina vode odnosi plažu između kuća Kamena 16 i 25, te ogoli cijev za oborinske vode koja nije u funkciji. Kanal sa ogoljenom betonskom cijevi ostaje od prve kiše u sezoni do ravnanja plaže prije sezone iduće godine. | 22.11.2023 10:37 | Primljeno na znanje | U samoj je primjedbi/prijedlogu navedeno da je problem nastao zbog gradnje stambenih objekata uz državnu cestu D8 (Jadransku magistralu) pa je stoga nužno sa „Hrvatskim cestama“ dogovoriti potrebne radnje u cilju cjelovitog rješenja sustava oborinske odvodnje u ovom dijelu naselja Tučepi.  |